Moritz Engelbrecht von Kursell

Moritz Engelbrecht von Kursell (21. juuni (vkj 10. juuni) 1744 Ehmja mõis – 13. oktoober (vkj 2. oktoober) 1799 Esna mõis) oli baltisaksa poliitik.

Moritz Engelbrecht von Kursell sündis Eestimaa rüütelkonna peamehe Christopher Engelbrecht von Kurselli ja Gertrude Sophie von Schwengelmi pojana.

1767–1777 oli ta Eestimaa rüütelkonna kantselei majandussekretär, 1783. aasta jaanuarist kuni oktoobrini Eestimaa rüütelkonna peamees ja 1783–1786 kubermangu aadlimarssal. Ta oli ka Toomkooli kuraator ja tegelik riiginõunik.

Kursellile kuulus Esna mõis.

Perekond
Moritz Engelbrecht von Kursell abiellus rüütelkonna peamehe Adam Friedrich von Stackelbergi tütre Helene Elisabeth von Stackelbergiga.

Sugupuu

Vaata ka
Kursell

Välislingid 
Väljavõte Eestimaa rüütelkonna genealoogilisest käsiraamatust

Moritz Engelbrecht von
Baltisaksa poliitikud
Eestimaa rüütelkonna peamehed
Esna mõisnikud
Väike-Kareda mõisnikud
Sündinud 1744
Surnud 1799